kardosdrur/scandi-wiki huggingface dataset:
Jane

Jane er et pigenavn, som er kortform af det engelske Johanna, og det betyder "Gud er taknemmelig". Jane er også set som den kvindelige udgave af John. 

I følge Danmarks Statistik er der omkring 11.400 kvinder med navnet Jane. 

Navnet Jane har i Danmark ikke nogen navnedag

Kendte personer med navnet

Kongelige 
Lady Jane Grey, engelsk dronning i 9 dage.
Jane Seymour, engelsk dronning til Henrik 8.

Øvrige 

Calamity Jane, amerikansk historisk westernfigur.
Jane Aamund, dansk forfatter
Jane Austen, engelsk forfatter.
Jane Birkin, engelsk skuespiller og sanger.
Jane Campion, amerikansk filminstruktør.
Jane Fonda, amerikansk skuespiller.
Jane Horney, svensk modstandskæmper.
Jane Jacobs, var amerikansk forfatter
Jesse Jane, amerikansk pornomodel og skuespiller.
Jane Jegind, dansk kommunalpolitiker
Jane Krakowski, amerikansk skuespiller (kendt fra Ally).
Jayne Mansfield, amerikansk skuespiller.
Jane Muus, dansk grafiker
Jane Russell, amerikansk skuespiller.
Jane Seymour, engelsk skuespiller.
Jane Wyman, amerikansk skuespiller og eks-kone til Ronald Reagan.

Navnet anvendt i fiktion

Fiktive personer 
 Jane Porter er Tarzans kæreste.
 Jane er navnet på Wendy Darlings datter i Peter Pan - Tilbage til Ønskeøen
Mary Jane Watson-Parker er Spider-Mans kæreste.
 Miss Jane Marple er en af Agatha Christie detektiver.
 Jane Bennet er navnet på den ældste søster i Bennet-familien i Jane Austens roman Stolthed og fordom.

Litteratur 
Jane Eyre er en roman af Charlotte Brontë. Romanen er filmatiseret i flere udgaver.

Musik 
"Jane" er en sang af Jefferson Starship.
"Tarzan and Jane" er en sang af Toy-Box.
"Smukke Jane" er en sang af Rollo & King.
Songs about Jane" er titlen på Maroon 5's album fra 2002.
"Lady Jane" er en sang af The Rolling Stones. 
"Queen Jane Approximately" er en sang af Bob Dylan, indspillet på Highway 61 Revisited.
"Baby Jane" er en sang af Rod Stewart.

Film 
Hvad blev der egentlig af Baby Jane? er en amerikansk film fra 1962 instrueret af Robert Aldrich.
Becoming Jane er en film fra 2007 om Jane Austens liv instrueret af Julian Jarrold.
G.I. Jane er en krigsfilm fra 1997 instrueret af Ridley Scott med Demi Moore i hovedrollen.

Øvrige anvendelser 
Jane Doe bruges i engelsktalende lande som standard for en kvinde, hvis identitet ikke kendes (det kvindelige modstykke til John Doe).

Kilder

Se også 
Sider der begynder med Jane

Pigenavne
Massespektrometer

Et massespektrometer bruges i massespektrometri. Det overordnede princip for, hvordan dette virker er som følgende:

Første trin i processen er et ioniseringskammer. Her bringes molekylerne til gasfase, hvorefter der sker en ionisering af molekylerne. Der er flere forskellige ioniseringsmetoder. Ved den mest almindelige metode bombarderes molekylerne af elektroner med et højt energi-niveau. Ved sammenstød mellem et molekyle og en elektron bliver der dannet en såkaldt molekylar-ion. I massespektret refererer man til denne molekylar-ion som M+. Denne ion er ustabil og vil derfor fragmentere i mindre, mere stabile dele. Ionerne accelereres herefter op i et elektrisk felt. Næste proces er masseanalysatoren, hvor de accelererede ioner udsættes for et stærkt magnetfelt. Da ionerne har en positiv ladning, vil der i magnetfeltet ske en afbøjning. Hvor meget de forskellige ioner afbøjes, afhænger af deres masse/ladning-forhold. Denne størrelse noterer man som m/e-forholdet.

Sidste proces i massespektrometeret er en detektor, som registrerer antallet af ioner som funktion af m/e-forholdet. Output’et er et massespektrum, som man kan analysere.

Eksterne henvisninger 

 Massespektrometri på www.organicworldwide.net  

Måleinstrumenter

id:Spektrometer massa
zh:质谱
Stearin

Stearin er en animalsk eller vegetabilsk ester som især anvendes i stearinlys.
Det har formlen C3H5(C17H35COO)3.

Stearinsyre er den tilsvarende fedtsyre, en mættet fedtsyre med formlen C17H35COOH.

Se også 
 paraffin

Estere (kemi)
Materialer
Institut for Engelsk, Germansk og Romansk

Institut for Engelsk, Germansk og Romansk er et institut under Det Humanistiske Fakultet på Københavns Universitet. Oprettet 1. maj 2004 efter en sammenlægning af Engelsk Institut, Romansk Institut og Institut for Tysk og Nederlandsk.

Eksterne links 
 Instituttets hjemmeside

Institutter ved Københavns Universitet
Etableret i 2004
Robert Larsen (DR-medarbejder)

Robert Felix Larsen (født 25. oktober 1902, død 1. januar 1980) var kendt fra radio og tv (Skjult kamera, Bytinget mv.) som "manden, der talte sort".

Referencer 

Skuespillere fra Danmark
Fredrikstad

Fredrikstad er en by i Norge grundlagt af Frederik 2. i 1567, beliggende i Viken fylke. Den er det tidligere Østfold fylkes største og Norges 6. største, målt i antal indbyggere. Kommunen består af de fem tidligere kommuner Fredrikstad, Borge, Kråkerøy, Onsøy og Rolvsøy. Disse blev per 1. januar 1994 slået sammen til storkommunen Fredrikstad. Fredrikstad kommunes areal er 290 kvadratkilometer. Den grænser i nord til Råde, i øst til Sarpsborg og i syd til Hvaler.

Transport 
Transport med "byfergen" - som er flere færger - er gratis pr. 2017.

Natur 

Byen ligger ved mundingen af elven Glomma. I Kommunen ligger Øra naturreservat, der er et ramsarområde.

Personer fra Fredrikstad
 Hans Nielsen Hauge († 1824),  lægprædikant, født i Rolvsøy i Fredrikstad
 Bendik Riis († 1988), kunstmaler, født i Fredrikstad
 Georg Apenes, politiker, stortingsmand, født i Fredrikstad († 2016)
 Berit Ås (1928-), politiker, stortingsrepræsentant, født i Fredrikstad
 Gerd Brantenberg (1941-), forfatter, voksede op i Fredrikstad 
 Egil «Drillo» Olsen (1942–), fodboldtræner, født i Fredrikstad
 Line Henriette Holten (1971-), politiker, stortingsrepræsentant, voksede op i Fredrikstad, født i Sarpsborg

Kilder og henvisninger 

 Fredrikstad på NRK

 
Etableret i 1567
Kommuner i Viken
Kommuner i Østfold
Isolerede sprog

Begrebet skal ikke forveksles med et isolerende sprog.
Et isoleret sprog er et sprog uden kendt slægtskab med andre sprog - eller udtrykt på en anden måde, en sprogfamilie med et enkelt medlem. Blandt de bedst kendte og studerede isolerede sprog er baskisk (Frankrig og Spanien), burushaski (Pakistan), ainu (Japan), og koreansk (Korea). Historiske lingvister arbejder ofte hårdt på at påvise slægtskab mellem isolerede sprog og andre sprog eller sprogfamilier. Et sprog kan blive isoleret når andre beslægtede sprog uddør, og man formoder at nutidens isolerede sprog i fortiden var del af større sprogfamilier. En del fortidige sprog som nu er uddøde er så dårligt dokumenterede at man ikke har kunnet påvise slægtskab med andre sprog - men uklassificerede sprog er ikke nødvendigvis isolerede, bare udokumenterde. Isolerede sprog findes på alle kontinenter, og lingvisten Lyle Campbell optæller at der findes 136 isolerede sprog i dag.

Noter
Hurrisk (sprog)

Hurrisk eller Hurrittisk er et sprog som i oldtiden taltes af hurritterne.

Hurrittisk er af ukendt slægtskab, og altså hverken indoeuropæisk eller semitisk - men sproget indholdt mange låneord fra Oldindisk, både navne på guder, herskere og krigsrelateret teknologi - muligvis fordi deres herskere var af Indisk afstamning.

Isolerede sprog
Mesopotamien

fr:Hourrites#Langue
Vårt land

Vårt land har flere betydninger:

 Vårt land – Finlands nationalmelodi.
 Vårt Land (norsk avis) – en norsk avis, grundlagt i 1945
 Vårt Land (svensk avis) – en svensk avis, udgivet 1885-1908
Louisenlund

Louisenlund ca. 3,5 km øst for Østermarie og Gryet nord for Sankt Bodil Kirke er Bornholms største samlinger af bautasten. Louisenlund tæller henved 50 bautasten spredt mellem træerne. Tidligere har der været flere. Mange af dem er over 2,5 m høje.

Der er aldrig foretaget en undersøgelse af Louisenlund, så ingen ved, hvorfor stenene er rejst.
Frederik 7. købte matriklen under et besøg på Bornholm i 1851. Han gav stedet navn efter Grevinde Danner (Louise Rasmussen), der sikrede stedet en fast årlig ydelse til vedligeholdelse. I dag er denne forpligtelse overgået til Jægersprisstiftelsen, der arvede stedet efter Grevinde Danner.

Fænrisstenen 
I Gyldensåen ca. 150 m syd for Louisenlund ligger en stor sten i den nordlige åbrink med navnet Fænrisstenen. Stenen er en vandreblok.

På dens overflade findes fem aflange fordybninger, der tydeligt er frembragt ved menneskeværk, og rimeligvis ved at stenen i en fjern fortid har været anvendt som slibesten for spidse våben.

Til denne sten er knyttet et sagn: jætten Fænris, der boede i Helvedesbakkerne, blev så fortørnet over den evige klokkeringning fra Ibs Kirke, at han kastede Fænrisstenen efter kirken fra Aarsdale. Men da han kastede med venstre hånd, blev trykket så stærkt, at hånden satte spor i stenen, der i stedet blev kastet højt over kirken til åen syd for Louisenlund.

Referencer

Eksterne henvisninger 
 Louisenlund tæt ved Østermarie

Lokaliteter på Bornholm
Bautasten i Danmark
Bautasten

Bautasten er aflange indskriftløse sten på højkant. I Danmark er bautasten synonym med det bretonsk afledte Menhir.
Bautasten kan stå på små stenhøje (røser), eller hvor rester af ligbål er gravet ned. Resterne viser, at det var almindeligt at rejse bautasten på grave i yngre bronzealderen og ældre jernalder ca.1100 f.Kr.  Mange bautasten står dog uden tilknytning til grave. De kan stå enkeltvis eller i grupper og gerne på iøjnefaldende steder ved åer, ved kysten, på høje eller ved vadesteder. 

Bornholm er det sted i Danmark med flest bautasten; der er registreret henved 1000 bautasten på øen. Gryet ved Bodils Kirke og Louisenlund ved Ibs Kirke er de største samlinger. En mindre samling bautasten Hellig Kvinde formet som en skibssætning  ligger ved Østersøen ca. 200 m øst for Gyldensåens udløb.

Eksterne henvisninger 
 Om bautasten ved Louisenlund

Se også 
 Megalit

Oldsager
Jernalder
Forhistoriske stensætninger
UEFA Champions League (mænd)

UEFA Champions League er en fodboldturnering for europæiske herretopklubber, som er arrangeret af UEFA. Indtil 1992 var turneringens officielle navn European Champion Clubs' Cup, Den Europæiske Mesterholdsturnering, og kun vinderen af den nationale liga måtte deltage. I nyere tid er en koefficientrangliste dog indført. Det gør at i kvalifikationen og gruppespillet, bliver holdene seedet, denne seedning foregår ud fra UEFA Koefficientliste. I kvalifikationen bliver de delt op i to grupper, seedede og ikke seedede, og i gruppespillet bliver de delt op i fire seedningslag, efter hvor gode de forskellige hold er, set ud fra UEFA's Koefficientsliste.

Trofæet ved et vundet mesterskab er en vandrepokal, som klubberne skal give afkald på til næste års vinder. Hvis man i dag vinder turneringen fem gange, får man dog lov til at beholde trofæet. Da turneringen hed European Champion Clubs' Cup, blev trofæet dog givet mere uregelmæssigt ved tre sejre i træk. Dette skete ved AFC Ajax for 1971–1973 og Bayern München for 1974–1976.

Den portugisiske fodboldspiller, Cristiano Ronaldo, er "all time" topscorer i turneringen.

Seks klubber har vundet trofæet permanent:
 Real Madrid, som vandt de første fem turneringer i træk fra 1956 til 1960.
 AFC Ajax, som vandt tre turneringer i træk fra 1971 til 1973.
 Bayern München, som vandt tre turneringer i træk fra 1974 til 1976.
 AC Milan, som vandt deres femte turnering i 1994.
 Liverpool FC, som vandt deres sjette turnering i 2019.
 FC Barcelona, som vandt deres femte turnering i 2015.

Fem danske klubber har nået Champions League gruppespillet:
 AaB i 1995 og i 2008
 Brøndby IF i 1998
 FC København i 2006, 2010, 2013, 2016, 2022 og 2023
 FC Nordsjælland i 2012
 FC Midtjylland i 2020

Vindere

Champions League 
Opdateret d. 11. juni 2023

European Champion Clubs' Cup

Klubber vundet 
Opdateret d. 11. juni 2023

Vindende nationer 
Opdateret d. 11. juni 2023

UEFA Champions League & Mesternes Cup topscorer 
Eksklusiv kvalifikationsrunde

Opdateret d. 11. juni 2023

Spillere der stadigvæk er aktive i Europa er markeret med fed.

Flest Optrædender 
Eksklusiv kvalifikationsrunde

Opdateret d. 11. juni 2023

Spillere der stadigvæk er aktive i Europa er markeret med fed.

Evighedstabel 
Denne tabel indeholder alle klubber, der har scoret mindst 20 point i European Champion Clubs' Cup/Champions League fra 1955 til 2023. Tabellen er inklusive kvalifikationskampe.

x = deltog i sæsonens gruppespil.

Senest opdateret 31. januar 2023 – efter sæsonens gruppespil.

Se også 
 The Super League, som i 2021 blev forsøgt etableret som en direkte konkurrent til Champions League.

Litteratur 
 Niels Christian Frederiksen, Mesterværket – historien om Mesterholdenes Europa Cup og Champions League, People's Press, 2011. .
 Keir Radnedge, The Official UEFA Champions League Treasures. Carlton Books Ltd, 2011.

Eksterne henvisninger 

 UEFA-COEFFICIENTS.COM – Country Ranking and Champions League Statistics
 UEFAs, Det europæiske fodboldforbunds, officielle hjemmeside
 UEFA Champions League (officiel hjemmeside)

Referencer
Hofmester

Hofmester (senere også skrevet hovmester) var en historisk titel for en højtstående hofembedsmand, der som regel bestyrede en kongelig persons husholdning.

Betegnelsen opstod i det tysk-romerske Rige i senmiddelalderen. En hofmester kunne tjene under enten kongen (kejseren) eller en af fyrsterne. Hos de sidstnævnte var hofmesteren som regel både chef for hofstaten og fyrstens stedfortræder og øverste minister. Hos den tysk-romerske kejser blev embedet delt tidligt, så hofholdningen var under en hushofmester, mens politiske anliggender (og desuden retten til at have forsædet i Hofrådet i kejserens sted) gik til en overhofmester eller senere rigshofmester. Efter tysk forbillede blev embedet indført på Valdemar Atterdags tid i Danmark, hvor det kom til at danne grundlaget for det senere embede som rigshofmester. 

I senere tid fik hofmester en mere almindelig betydning, hvor det blev brugt dels om en person, der bestyrede en større husholdning (selv hvis det ikke var en konges eller fyrstes), dels om opdragere for fornemme folks børn og om huslærere mere generelt. Sidstnævnte betydning stammer sandsynligvis fra, at prinser og prinsesser som regel havde deres egen hofmester, der tog sig af barnets opdragelse og også var chef for deres hofstat og den dertil hørende hofholdning.

Forstanderen for Sorø Akademi, så længe dette bestod som sådant, førte titelen over-Hofmester.

Se også 
Drost, et lignende embede i den tidlige middelalder
Hofdame
Kabinetssekretær
Overhofmesterinde

Kilder 
 
 

 
Hofembedsmænd
Titler
Nordjylland

Nordjylland er en landsdel i Danmark bestående af det nordlige Jylland mellem Kattegat, Skagerrak og Vesterhavet. Den omfatter størstedelen af Himmerland, det nordligste Kronjylland, Morsø og Jylland nord for Limfjorden (Nørrejyske Ø). Landsdelen svarer til den administrative Region Nordjylland. Den største by i Nordjylland er Aalborg.

Der bor 578.839 indbyggere i Nordjylland, hvoraf 126.556 bor i Aalborg, svarende til 21,86 % (januar 2008).

Nordjyllands indbyggertal udgør 9,64 % af Danmarks samlede befolkning (2012).

Region Nordjylland, der blev oprettet i 2007 svarer i et vist omfang til de gamle sysler: Vendsyssel, Thysyssel (undtagen Thyholm og Thyborøn) og Himmersyssel (undtagen et område omkring Møldrup). Desuden fik regionen tilført Mors fra Sallingsyssel samt en strimmel land syd for Mariager Fjord fra Ommersyssel.

Mod vest er der en overlapning mellem Vestjylland og Nordjylland. Thy (med Hannæs) og Morsø er nordvestjyske og kan i nogle sammenhænge også regnes med til Vestjylland. I midten er Møldrup geografisk en del af Himmerland, men hører administrativt til den midtjyske Viborg Kommune. Mod øst er Mariager geografisk en del af Jylland, men hører nu administrativt til den nordjyske Mariagerfjord Kommune.

Nordjyllands største byer 
De største byer i Nordjylland var i 2018
(Min. 5.000 indbyggere)

Kultur og uddannelse i Nordjylland 
I Nordjylland kan man finde et af Danmarks fem universiteter Aalborg Universitet samt en række andre videregående- og professionsuddannelser. Der er også en lang række kultur og forlystelsesinstitutioner i Nordjylland. Herunder kan man iberegne Nordjyllands Historiske Museum, der er beskæftiget med det kulturelt historiske arbejde i Nordjylland. Især Aalborg manifesterer sig i Nordjylland ved at være et center for store kulturbegivenheder som Tall Ships' Races. Aalborg har desuden KUNSTEN, Musikkens Hus, Utzon Center og en Zoologisk Have mm.

Nord for Limfjorden er det primært Vendsyssel Historiske Museum og Nordøstjysk Kystmuseum, som står for den historiske formidling.

Se også 
 Nørrejylland

Eksterne henvisninger 
 visitnordjylland.dk

Kilder
Udviklingshæmning

Udviklingshæmning betegner en mangelfuld intellektuel og/eller psykisk udvikling, hvis årsag er medfødt eller optræder i den tidligste barndom. Defekterne ses oftest tydeligst, når den udviklingshæmmede skal ræsonnere, men der kan også være tydelige følelsesmæssige, sociale  og adfærdsmæssige mangler.

Andre betegnelser for udviklingshæmmning er oligofreni, mental retardering, indlæringsvanskeligheder eller vidtgående psykisk udviklingshæmning. Tidligere blev begreberne tåbe, idiot, åndssvag og senest evnesvag brugt om de udviklingshæmmede, men pga. at ordet blev et skældsord, skiftede det til udviklingshæmmede.

Udviklingshæmmede kan deles efter sværhedsgrad:
 Lettere grad (debilitet) – intelligenskvotient (IQ) ca. 50-69.
 Middelsvær grad (lettere imbecilitet) – IQ ca. 35-49.
 Sværere grad (sværere imbecilitet) – IQ ca. 20-34.
 Sværeste grad (dyb udviklingshæmning, mental alder under 3 år) – IQ under 20.

Se også 
 Udviklingshæmmedes Landsforbund
 Sølund musik-festival

Kilder

Eksterne henvisninger 
 Udviklingshæmmedes Landsforbund
 Landsforeningen LEV

Psykiske sygdomme
ARM mikrocontroller

ARM mikrocontrollere er en familie af RISC-mikrocontrollere designet og lavet af mange kendte firmaer som f.eks. Philips, Samsung, Analog Devices og Intel.

ARM-mikrocontrollerne er baseret på ARM processoren. Mikrocontrolleren anvender derfor også et RISC-instruktionssæt.

Open source-compilere findes til mange sprog. Der findes også en "mini"-Linux uden MMU; uCLinux som er portet til nogle ARM varianter.

Mulige indlejrede hardware-funktioner 
ARM tilbyder mange forskellige hardware-funktioner afhængig af den aktuelle ARM model:
 Timere
 Synkron/asynkron serial transmission UART
 AD-konvertere
 spændingskomparatore
 Flash-hukommelse
 CAN
 Capture/Compare/PWM-moduler
 LCD Drivere
 I2C og SPI periferi databus understøttelse
 SSFDC
 Intern (software tilgængelig) EEPROM hukommelse
 Motorstyringskerner
 USB grænsefladeunderstøttelse

ARMmikrocontroller kernefamilier 
 ARM7 Thumb familien
 ARM9 Thumb familien
 ARM9E familien
 ARM10E familien
 ARM11 familien
 SecurCore familien
 OptimoDE Data Engine familien
 Cortex familien

ARM mikrocontroller varianter/familier 
 Philips (ARM7TDMI):
 LPC2000 serien; LPC2294, LPC2194, LPC2106
 Intel XScale PCA (Personal Internet Client Architecture):
 PXA255, PXA275, SA-1110, SA-1111
 Analog Devices:
 ADuC702x
 Atmel:
 AT91x, AT91SAM7
 Cirrus Logic:
 EP7312, EP9301, EP9312/15
 Freescale Semiconductor (tidligere Motorola afdeling) Dragonball:
 MC9328MX1, MAC71x
 OKI
 ML67xxxx
 Samsung:
 S3C4xxx, S3F4xxx
 Sharp:
 LH754xx
 STMicroelectronics:
 STR71x, STR72x
 Texas Instruments:
 TMS470
 Micronas:
 CDC32xxG-C
 Hynix:
 HMS39C7xxx
 Aeroflex:
 AX07CFxxx
 Altera – ARM kerner til FPGA.

Se også 
 Microbot
 Atmel AVR
 TI MSP430
 PIC mikrocontroller

Kilder/Referencer 
 ARMs hjemmeside, processelektor

Eksterne henvisninger 
 ARMs hjemmeside 
 Welcome to the ARM microcontroller Wiki!

Open source-værktøjer 
 The ARM Linux Project: Linux for all ARM based machines 
 SDCC  Small Device C Compiler kan oversætte til ARM
 FreeRTOS – A Free RTOS for small embedded real time systems 
 http://www.uclinux.org/ 
 Debian GNU/Linux på ARM
 GnuPoc – SymbianOS SDK for GNU/Linux 
 GNU ARM toolchain for Cygwin, Linux and MacOS 
 GCC ARM Improvement Project. Department of Software Engineering, University of Szeged

Boot-værktøjer 
 U-Boot Universal Bootloader project provides firmware with full source code under GPL. Many CPU architectures are supported: PowerPC(MPC5xx, MPC8xx, MPC82xx, MPC7xx, MPC74xx, 4xx), ARM(ARM7, ARM9, StrongARM, Xscale), MIPS(4Kc,5Kc), x86, ... 
 http://jgroup.sourceforge.net/ 
 http://hri.sourceforge.net/

Simulator, emulator 
 http://simit-arm.sourceforge.net/ 
 Generic emulator for ARM CPUs including TMS320DSC21 and TMS320DSC25 
 Softgun – The Software ARM

Brændersoftware og hardware 
 http://platformx.sourceforge.net/ 
 http://jtag-arm9.sourceforge.net/

ARM-anvendelseseksempler

Biblioteker 
 http://libusb.sourceforge.net/

Andre nyttige henvisninger 
 http://www.metrowerks.com/MW/Develop/Embedded/Linux/bootloaders.htm 
 Google: platforms: ARM 
 ARM projects and information 

Mikrocontrollere
Ole Juul (maler)

Ole Juul (5. august 1852 ved Henningsvær i Vågan – 30. september 1927) var en norsk maler.

Juul var elev ved Anders Askevold i Bergen i 1873–1874 og studerede ved kunstakademiet i Düsseldorf fra 1876–1882. Da han var færdig med sin uddannelse i 1882, var de økonomiske forhold sådan, at der kun var få kunstnere som kunne ernære sig af deres kunst i Norge. Juul måtte ernære sig som fotograf og boede i mange år på Elverum.

Trondheim kunstforening var antagelig den vigtigste salgskanal Juul havde. Fra 1877 til 1898 udloddede foreningen malerier af Juul. Juul fik sit gennembrud i 1922 i en alder af 70 år gennem en stor udstilling hos Blomqvist kunsthandel i Oslo. Avisernes kunstkritikere var positive til udstillingen. Dagbladet skrev blandt andet: «en maler av et betydelig talent».

Ingen vidste imidlertid noget om maleren Juul. Juul blev så opsporet på Ørland. Årsagen til at han slog sig ned der, var at horisonten eller kimingen var hans favoritmotiv som maler. Fra Beian, Ørland, havde han udsyn til det stadig skiftende lys, hvor hav og himmel mødtes i Trondheimsfjorden og Grandevika.

Juul er også kendt for sine funklende gråtonebilleder med motiver fra strandkanten. Hans centrale motivkreds var stranden med naust, både, fiskehjell, lune viker, lange linjer og horisont. Antagelig er Juuls gråtonemalerier påvirket af den nederlandske Haagskole som var på højden, da Juul studerede. Alsidighed prægede imidlertid Juuls motivvalg og teknik.

Friluftsmaleren Juul malede realistiske billeder som giver nøjagtige oplysninger om folks liv og virke i strandkanten. Han var bevidst om, at han var friluftsmaler af natur og beklagede at akademiuddannelsen i Düsseldorf havde lagt vægt på ateliermaling. Det er sagt at Juuls form var den impressionistiske skitse. Han opfattede motiverne naturalistisk og mange billeder viser friskhed udtrykt gennem lette, sikre og flydende strøg. Som de fleste malere havde han ofte vanskelighed med at overføre denne friskhed til de store atelierbilledene.

Kunsthistorikeren professor Carl W. Schnitler gav denne vurdering af Juul i en biografisk artikel i 1926: «Hans utførte bilder virker nøkterne, men hans studier og skisser er overordentlig friske og bredt malt og inspirert av en levende naturfølelse. Selv om bildene viser tegn til påvirkning fra Düsseldorferskolen, så er de likevel samtidig helt personlig utviklet og av svært betydelig kvalitet.»

Juul malede i ensomhed i mange år. Han holdt sig imidlertid orienteret om udviklingen indenfor malerkunsten og var selv i udvikling gennem hele livet. Juul døde den 30. september 1927 og er begravet på kirkegården i Kabelvåg ved Lofotkatedralen.

Eksterne henvisninger 
 Privat side om Ole Juul  

Malere fra Norge
Nordmænd i 1800-tallet
Nordmænd i 1900-tallet